b'\n_START_ARTICLE_\nUkleti gra\xc5\xa1\xc4\x8dak\n_START_SECTION_\nVsebina\n_START_PARAGRAPH_\nNa majski dan so dvanajstletni Mihec, njegova desetletna sestrica Tatjanca in njuna babica krenili na sprehod do hriba Sveta Trojica. Ko so prispeli na vrh, je babica vnukoma za\xc4\x8dela pripovedovati, kako je bilo na Vrhniki v starih \xc4\x8dasih, ko se je Vrhnika imenovala \xc5\xa1e Oberlaybach. Povedala je pesem o roparju, ukletem gra\xc5\xa1\xc4\x8daku pod skrivnim imenom \xc4\x8crni Peregrin, ki je imel v tistih \xc4\x8dasih na Ulovki postavljen grad. Mihec je zve\xc4\x8der pred spanjem premi\xc5\xa1ljeval, kako bi bilo \xc5\xbeiveti v tistih \xc4\x8dasih. Ko pa je zaprl o\xc4\x8di, je pri\xc4\x8del sanjati ...\n_START_SECTION_\nLiki\n_START_PARAGRAPH_\nGlavni knji\xc5\xbeevni lik v zgodbi je dvanajstletni de\xc4\x8dek Mihec._NEWLINE_Stranske knji\xc5\xbeevne osebe so \xc4\x8crni Peregrin, Peregrinova \xc5\xbeena Kunigunda, Peregrinova h\xc4\x8di, Mih\xc4\x8deva babica Micka, Mih\xc4\x8deva sestrica Tatjanca, bera\xc4\x8d in hlapec Tev\xc5\xbe.\n_START_SECTION_\nAnaliza\n_START_PARAGRAPH_\nUkleti gra\xc5\xa1\xc4\x8dak je mladinska povest iz pode\xc5\xbeelja. Dogaja se v dana\xc5\xa1njih \xc4\x8dasih, vendar ko glavni junak sanja, pisatelj zgodbo postavi v leto 1304, ko se je Vrhnika imenovala \xc5\xa1e Oberlaybach. Pomemben kraj dogajanja je hrib Ulovka, na katerem naj bi neko\xc4\x8d stal grad._NEWLINE_Povest je namenjena preprostemu \xc4\x8dloveku._NEWLINE_Pripovedovalec je pisatelj sam.'